1981年至2003年間，喺第四任首相馬哈迪嘅領導下，馬來西亞從一個普通嘅發展中國家轉變成一個新興嘅工業化國家，經歷巨大嘅經濟成長。喺呢段期間，馬來西亞嘅地理景觀亦因為多項大型計劃而改變。1997年亞洲金融風暴前，馬來西亞喺全球經濟競爭力排名表上躍居第廿一位，人均年收入從1986年嘅1830美元增加到1996年嘅3627美元，國民富裕程度喺整個東南亞地區僅次於星加坡同汶萊，係泰國嘅2倍同印尼嘅5倍。